CELEX: 32013D0253
Language: lt
Date: 1369785600000
Title: 2013/253/ES: 2013 m. gegužės 29 d. Komisijos įgyvendinimo sprendimas, kuriuo dėl pripažinimo, kad kai kuriose trečiosiose šalyse ir kai kuriose trečiųjų šalių teritorijose nėra Xanthomonas campestris (visi citrusiniams pavojingi štamai), Cercospora angolensis Carv. et Mendes ir Guignardia citricarpa Kiely (visi citrusiniams pavojingi štamai), iš dalies keičiamas Sprendimas 2006/473/EB (pranešta dokumentu Nr. C(2013) 3057)

31.5.2013   
            
            
               LT
            
            
               Europos Sąjungos oficialusis leidinys
            
            
               L 145/35
            
         
      KOMISIJOS ĮGYVENDINIMO SPRENDIMAS
   
   2013 m. gegužės 29 d.
   kuriuo dėl pripažinimo, kad kai kuriose trečiosiose šalyse ir kai kuriose trečiųjų šalių teritorijose nėra Xanthomonas campestris (visi citrusiniams pavojingi štamai), Cercospora angolensis Carv. et Mendes ir Guignardia citricarpa Kiely (visi citrusiniams pavojingi štamai), iš dalies keičiamas Sprendimas 2006/473/EB
   (pranešta dokumentu Nr. C(2013) 3057)
   (2013/253/ES)
   EUROPOS KOMISIJA,
   atsižvelgdama į Sutartį dėl Europos Sąjungos veikimo,
   atsižvelgdama į 2000 m. gegužės 8 d. Tarybos direktyvą 2000/29/EB dėl apsaugos priemonių nuo augalams ir augaliniams produktams kenksmingų organizmų įvežimo į Bendriją ir išplitimo joje (1), ypač į jos IV priedo A dalies I skirsnio 16.2, 16.3 ir 16.4 punktus,
   kadangi:
   
               (1)
            
            
               2006 m. liepos 5 d. Komisijos sprendimu 2006/473/EB, pripažįstančiu, kad kai kuriose trečiosiose šalyse ir kai kuriose trečiųjų šalių teritorijose nėra Xanthomonas campestris (visi štamai pavojingi citrusiniams), Cercospora angolensis Carv. et Mendes ir Guignardia citricarpa Kiely (visi štamai pavojingi citrusiniams) (2), pripažįstama, kad kai kuriose trečiosiose šalyse ir kai kuriose trečiųjų šalių teritorijose nėra šių kenksmingųjų organizmų;
            
         
               (2)
            
            
               Sprendimu 2006/473/EB pripažįstama, kad Bangladeše nėra Cercospora angolensis Carv. et Mendes ir Guignardia citricarpa Kiely (visi citrusiniams pavojingi štamai). Remiantis audito, kurį 2010 m. birželį ir 2013 m. vasarį Bangladeše atliko Maisto ir veterinarijos tarnyba, duomenimis, nebeturėtų būti pripažįstama, kad Bangladeše nėra minėtų kenksmingųjų organizmų;
            
         
               (3)
            
            
               Sprendimu 2006/473/EB pripažįstama, kad kai kuriose Brazilijos valstijose nėra Xanthomonas campestris (visi citrusiniams pavojingi štamai), o kai kuriose kitose – Guignardia citricarpa Kiely (visi citrusiniams pavojingi štamai). Tačiau remiantis Brazilijos pateikta informacija ir audito, kurį 2011 m. lapkritį Brazilijoje atliko Maisto ir veterinarijos tarnyba, duomenimis, nebeturėtų būti pripažįstama, kad atitinkamai Maranjauno, Mato Groso ir Roraimos valstijose, taip pat Amazonės, Baijos, Espirito Santo, Mato Groso, Pietų Mato Groso, Mino Žeraiso, Paranos ir Santa Katarinos valstijose nėra minėtų kenksmingųjų organizmų;
            
         
               (4)
            
            
               Sprendimu 2006/473/EB pripažįstama, kad Ganoje nėra Cercospora angolensis Carv. et Mendes ir Guignardia citricarpa Kiely (visi citrusiniams pavojingi štamai). Remiantis audito, kurį 2012 m. balandžio ir gegužės mėn. Ganoje atliko Maisto ir veterinarijos tarnyba, duomenimis, nebeturėtų būti pripažįstama, kad Ganoje nėra minėtų kenksmingųjų organizmų;
            
         
               (5)
            
            
               Sprendimu 2006/473/EB pripažįstama, kad Jungtinėse Amerikos Valstijose nėra Guignardia citricarpa Kiely (visi citrusiniams pavojingi štamai). Tačiau remiantis Jungtinių Amerikos Valstijų pateikta informacija, nebeturėtų būti pripažįstama, kad Floridos valstijos Koljerio, Hendrio ir Polko apskrityse nėra minėtų kenksmingųjų organizmų;
            
         
               (6)
            
            
               Sprendimu 2006/473/EB taip pat pripažįstama, kad trečiojoje šalyje Sudane nėra citrusiniams pavojingo Xanthomonas campestris. 2011 m. Pietų Sudanas tapo nepriklausoma nacionaline valstybe. Vadinasi, Pietų Sudanas turėtų būti įtrauktas į minėtą sprendimą pripažįstant, kad šioje trečiojoje šalyje nėra citrusiniams pavojingo Xanthomonas campestris;
            
         
               (7)
            
            
               todėl Sprendimas 2006/473/EB turėtų būti atitinkamai iš dalies pakeistas;
            
         
               (8)
            
            
               šiame sprendime nustatytos priemonės atitinka Augalų sveikatos nuolatinio komiteto nuomonę,
            
         PRIĖMĖ ŠĮ SPRENDIMĄ:
   1 straipsnis
   Sprendimas 2006/473/EB iš dalies keičiamas taip:
   
               1)
            
            
               1 straipsnis iš dalies keičiamas taip:
               
                           a)
                        
                        
                           1 dalies b punktas pakeičiamas taip:
                           
                                       „b)
                                    
                                    
                                       Afrikoje: Pietų Afrikoje, Gambijoje, Ganoje, Gvinėjoje, Kenijoje, Sudane, Pietų Sudane, Svazilande ir Zimbabvėje;“;
                                    
                                 
                     
                           b)
                        
                        
                           2 dalies b punktas pakeičiamas taip:
                           
                                       „b)
                                    
                                    
                                       Brazilijoje, išskyrus Maranjauno, Mato Groso, Pietų Mato Groso, Mino Žeraiso, Paranos, Pietų Rio Grandės, Roraimos, Santa Katarinos ir San Paulo valstijas;“.
                                    
                                 
                     
         
               2)
            
            
               2 straipsnyje a ir b punktai pakeičiami taip:
               
                           „a)
                        
                        
                           visose citrusinius augalus auginančiose trečiosiose Šiaurės, Centrinės ir Pietų Amerikos šalyse, Karibuose, Azijoje, išskyrus Bangladešą ir Jemeną, Europoje ir Okeanijoje;
                        
                     
                           b)
                        
                        
                           visose citrusinius augalus auginančiose trečiosiose Afrikos šalyse, išskyrus Angolą, Kamerūną, Pietų Afrikos Respubliką, Kongo Demokratinę Respubliką, Gaboną, Ganą, Gvinėją, Keniją, Mozambiką, Nigeriją, Ugandą, Zambiją ir Zimbabvę.“
                        
                     
         
               3)
            
            
               3 straipsnis iš dalies keičiamas taip:
               
                           a)
                        
                        
                           1 dalies a, b ir c punktai pakeičiami taip:
                           
                                       „a)
                                    
                                    
                                       visose citrusinius augalus auginančiose trečiosiose Šiaurės, Centrinės ir Pietų Amerikos šalyse, išskyrus Argentiną, Braziliją ir Jungtines Amerikos Valstijas, Karibuose ir Europoje;
                                    
                                 
                                       b)
                                    
                                    
                                       visose citrusinius augalus auginančiose trečiosiose Azijos šalyse, išskyrus Bangladešą, Butaną, Kiniją, Indoneziją, Filipinus ir Taivaną;
                                    
                                 
                                       c)
                                    
                                    
                                       visose citrusinius augalus auginančiose trečiosiose Afrikos šalyse, išskyrus Pietų Afriką, Ganą, Keniją, Mozambiką, Svazilandą, Zambiją ir Zimbabvę;“;
                                    
                                 
                     
                           b)
                        
                        
                           2 dalies d punktas pakeičiamas taip:
                           
                                       „d)
                                    
                                    
                                       Brazilijoje: visuose rajonuose, išskyrus Amazonės, Baijos, Espirito Santo, Mato Groso, Pietų Mato Groso, Mino Žeraiso, Paranos, Rio de Žaneiro, Pietų Rio Grandės, Santa Katarinos ir San Paulo valstijas;“;
                                    
                                 
                     
                           c)
                        
                        
                           2 dalis papildoma šiuo e punktu:
                           
                                       „e)
                                    
                                    
                                       Jungtinėse Amerikos Valstijose: visuose rajonuose, išskyrus Floridos valstijoje esančias Koljerio, Hendrio ir Polko apskritis.“
                                    
                                 
                     
         2 straipsnis
   Šis sprendimas skirtas valstybėms narėms.
   
      Priimta Briuselyje 2013 m. gegužės 29 d.
      
         
            Komisijos vardu
         
         Tonio BORG
         
         
            Komisijos narys
         
      
   
   
      (1)  OL L 169, 2000 7 10, p. 1.
   
      (2)  OL L 187, 2006 7 8, p. 35.